****

|  |  |
| --- | --- |
| **Контакт:** | Анна Лозанова |
|  | 0889 904 805 |
|  | anna.lozanova@mdlz.com |

**Монделийз Интернешънъл отчита напредък в целите, свързани с устойчивото развитие и благосъстоянието**

* Част от поетите ангажименти за устойчивост през 2019 г. са изпълнени; компанията продължава работа по амбициозните цели до 2025 г.
* До края на 2019 г. 63% от добива на какао за марките шоколад на компанията е осигурен чрез програмата „Какао лайф“ (Cocoa Life)
* 93% от опаковките са рециклируеми, а компанията е процес да достигне 100%

**София, 12 май, 20120** – Монделийз Интернешънъл (NASDAQ: MDLZ) публикува своя годишен доклад за устойчиво развитие за 2019 г. - **Snacking Made Right,** като подчертава значителния напредък на компанията в постигането на целите за устойчиво развитие и разумна консумация, поставени до 2025 г. Докладът подчертава и основния ангажимент, поет от компанията, да е световен лидер в производството на продукти за похапване, като използва глобалния си мащаб за постигане и на положителна промяна.

**Докладът** **Snacking Made Right** включва програмите и политиките на Монделийз Интернешънъл, подкрепящи основната корпоративна цел на компанията - да насърчава хората да консумират разумно като им предоставя правилния продукт в точния момент, произведен отговорно. В момент, когато светът продължава да се бори с глобалната пандемия COVID-19, компанията вярва, че нейната корпоративна цел е по-важна от всякога и се ангажира да положи допълнителни усилия, за да се справи с новите предизвикателства, пред които сме изправени.

*„Докато всички заедно се борим с глобалното въздействие на COVID-19, сега, повече от всякога, е време компаниите да направят това, което е правилно, стимулирайки устойчив растеж на бизнеса“*, заявява Дърк Ван де Пут, председател и изпълнителен директор на Монделийз Интернешънъл.

„*В Монделийз Интенешънъл политиката за устойчивост и благополучие е фокусирана върху намаляване на въздействието ни върху околната среда и създаване на положително въздействие върху обществото. Това е част и от нашата мисия: да управляваме бъдещето на продуктите за похапване като предоставяме правилната закуска за подходящия момент, произведена по правилния начин. Гордея се със значителния напредък, който постигнахме през 2019 г., и вярвам, че целите, които сме си поставили до 2025 г., са правилните и върху тях трябва да се съсредоточим в бъдеще “,* допълва Дърк Ван де Пут.

С нарастването на консумацията на продуктите за похапване, Монделийз Интернешънъл продължава да изпълнява своята корпоративна цел да предоставя възможност на потребителите да консумират правилно, използвайки своето присъствие на пазарите в целия свят, за да спомогне и да създаде условия за една осмислена и трайна промяна в консумацията към по-добро. През 2019 г. компанията постигна значителен напредък в създаването на устойчива верига за доставки на суровини, като намали въздействието върху околната среда и приложи различни иновации в опаковките:

* **Устойчиви доставки на суровини**
	+ 63% от доставките на какао за шоколадите на компанията са от програмата за устойчиво производство на какао – Какао лайф (Cocoa Life) (+20% спрямо 2018 г.)
	+ 65% от пшеницата, необходима за производството на марките бисквити в Европа, е произведена и доставена чрез програмата за устойчиво отглеждане на пшеница - Хармони (Harmony)
	+ Продължава подкрепата на основната цел и стандартите на организацията RSPO (Кръгла маса за устойчиво палмово масло)
* **Влияние върху околната среда**
	+ 15% намалени емисии на CO2 при производствените операции
	+ 27% е намалено използването на вода - особено в райони, където водата е оскъден ресурс
	+ 21% намаление на отпадъците от производствените операции
* **Иновации при опаковките**
	+ 93% от всички опаковки (пластмасови и други) са предназначени за рециклиране

В допълнение, през 2019 г. Монделийз Интернешънъл постигна значителен напредък в благосъстоянието и то в две направления – приведе портфолиото на компанията в съответствие със съвременните потребности и тенденции в консумацията, както и насърчи балансираното и разумно хранене чрез контрол на порциите и етикетирането:

* 16 % от нетните приходи глобално идват от продукти, в които има контрол на порциите
* Глобална стандартизация в изписването на порциите върху опаковките

Годишният доклад Snacking Made Right потвърди и напредъка в доста амбициозните дългосрочни цели на Монделийз Интернешънъл, сред които:

* Непрекъснато развитие на програмите за устойчиво производство:
	+ Развитие на програмата „Какао лайф“ (Cocoa Life) с цел до 2025 г. 100% от какаото, необходимо за марките шоколад на компанията да се доставя чрез програмата
	+ Развитие на програмата за устойчиво производство на пшеница „Хармони“ (Harmony), с цел до 2022 100% от пшеницата за производство на бисквитите на компанията в Европа, да е произведена чрез програмата
	+ Подкрепа на организацията RSPO (Кръгла маса за устойчиво палмово масло) за 100% устойчиво палмово масло
	+ Системи за мониторинг и борба против експлоатацията на детски труд: до 2025 г. 100% обхват на общностите в Западна Африка, част от програмата „Какао лайф“
* Справяне с климатичните промени и намаляване на въздействието върху околната среда
	+ Поставяне на научно-обосновани цели за намаляване на емисиите на CO2 с 10% до 2025 г. с акцент върху опазването и възстановяването на горите
* Напредък в иновациите при опаковките и справяне с пластмасовите отпадъци
	+ до 2025 г. 100% от опаковките да са рециклируеми и да предоставят тази информация
	+ Постоянна подкрепа за сътрудничество и партньорство с всички заинтересованите страни за справяне с пластмасовите отпадъци
* Адаптиране на портфолиото с продукти съгласно нуждите и разбирането на потребителите за тяхното благополучие и навици за похапване
	+ 20% от нетните приходи глобално идват от продукти, в които има контрол на порциите
	+ 100% покритие на информацията за разумна консумация върху опаковките глобално до 2025 г.

„*Знаем, че потребителите все повече осъзнават влиянието, което изборът им оказва върху света, както и към какво се стремят компаниите, стоящи зад тези продукти*“, споделя Кристин Монтенегро МакГрат, вицепрезидент и ръководител на отдела за въздействие, устойчивост и благополучие в Монделийз Интернешънъл. *"Ние вярваме, че произвеждаме нашите продукти по правилния начин, което означава, че създаваме бъдеще, в което хората и планетата да процъфтяват, като отстояваме това, в което вярваме. Публикуването на нашия Snacking Made Right доклад е важна стъпка напред, с която продължаваме да доказваме напредъка си в това пътуване."*

За достъп до пълния доклад на английски, както и обобщена информация от него, моля последвайте приложения линк: [**Годишен доклад Snacking Made Right**](https://www.mondelezinternational.com/Snacking-Made-Right/Reporting-and-Disclosure)

**За Монделийз Интернешънъл**

Монделийз Интернешънъл (регистрирана на NASDAQ: MDLZ) дава възможност на хората да хапват правилно в повече от 150 държави в целия свят. С нетни приходи от приблизително 26 милиарда долара през 2019, Монделийз управлява бъдещето на продуктите за похапване с емблематични глобални и местни марки като бисквити OREO, belVita и LU; шоколадите Cadbury Dairy Milk, Milka и Toblerone; бонбоните Sour Patch Kids и дъвките Halls и Trident. Компанията е горд член на Standard and Poor’s 500, NASDAQ 100 и Dow Jones индекс за устойчивост. Посетете: [www.mondelezinternational.com](http://www.mondelezinternational.com) или следвайте компанията в Twitter: [www.twitter.com/MDLZ](http://www.twitter.com/MDLZ).

